El termini per a presentar candidatures a la XXII Gala de l'Esport ja està obert
22 de novembre 2023

El termini per a presentar candidatures de cara a la XXII edició de la Gala de l'Esport es va obrir el passat 20 de novembre i estarà en este estat fins al dilluns 18 de desembre. Cada persona o club només podrà presentar la seua candidatura en una de totes les categories i la Comissió de la Gala de l'Esport avaluarà totes les candidatures presentades a temps i triarà les premiades. La Comissió Organitzadora estarà formada per un representant de cada grup polític del consistori, i presidida pel regidor d'Activitat Física, Salut i Esports, Javier Timón.

Les categories dels premis d'enguany són: Millor Esportista Femenina, Millor Esportista Masculí, Millor Entitat Esportiva Local. A més, s'atorgaran les mencions especials: Guardó al Foment Esportiu, Guardó a l'Afany de Superació, Guardó Dorsal 261 al Reconeixement de la Visibilitat de l'Esport Femení, Guardó a l'Esportista Novell, Guardó al Mèrit Esportiu Més Destacat de la Comarca, Guardó al Reconeixement de la Trajectòria Esportiva i Guardó Valors Humans. Estes mencions poden quedar desertes si així ho considera la Comissió Organitzadora de la Gala.

D'altra banda, es concediran reconeixements a les entitats esportives que celebrene el seu 25, 50, 75 o 100 aniversari pel desenvolupament de la seua labor com a club esportiu.

Si coneix algun o alguna esportista o club que meresca un dels premis d'esta edició, pot presentar la seua candidatura enviant un correu a [galadeporte@aytosagunto.es](mailto:galadeporte@aytosagunto.es) amb el nom proposat, categoria a la qual es presenta, justificació i dades de contacte.

![](/media/bxnl1fyb/image001_c.jpg?width=850&height=361.8243243243243)

*   [](http://www.facebook.com/sharer.php?u=https://aytosagunto.es/va/actualitat/el-termini-per-a-presentar-candidatures-a-la-xxii-gala-de-l-esport-ja-esta-obert/ "Facebook")
*   [](http://twitter.com/share?url=https://aytosagunto.es/va/actualitat/el-termini-per-a-presentar-candidatures-a-la-xxii-gala-de-l-esport-ja-esta-obert/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-termini-per-a-presentar-candidatures-a-la-xxii-gala-de-l-esport-ja-esta-obert/ "Linked In")
*   [](mailto:?body=https://aytosagunto.es/va/actualitat/el-termini-per-a-presentar-candidatures-a-la-xxii-gala-de-l-esport-ja-esta-obert/)